text: নগরউখড়া হল ভারতের পশ্চিমবঙ্গ রাজ্যের নদীয়া জেলার অন্তর্গত কল্যাণী মহকুমার অধীনস্থ হরিণঘাটা সমষ্টি উন্নয়ন ব্লকের একটি গ্রাম। নগরউখড়া ১ ও ২ নং গ্রাম পঞ্চায়েত নিয়ে এই এলাকাটি গঠিত। নগরউখড়া থানা এই এলাকা পরিচালনা করে। যমুনা নদীর উওর ও দক্ষিণ তীর নিয়ে এই এলাকাটি অবস্থিত। জেলার সদর শহর কৃষ্ণনগর থেকে প্রায় ৬৫ কিলোমিটার এবং রাজ্যের রাজধানী কলকাতা থেকে প্রায় ৫০ কিলোমিটার দূরে এই এলাকাটি অবস্থিত।
  
  ঐতিহাসিক পটভূমি
  ঐতিহাসিকদের মতে, আকবর বাদশাহের বিখ্যাত সভাসদ আবুল ফজল কতৃক আইন-ই-আকবরী (১৫৯৬ খ্রীস্টপূর্ব) গ্রন্থে অনেক পরগণার উল্লেখ আছে। এর একটি উখড়া বা ওকড়া পরগণা। ভারতবর্ষে যিনি প্রথম নদী জরিপ করেন (১৭৬৪-১৭৭২ খ্রীস্টাব্দ) সেই জেমস্ রেনেল স্থানটির উল্লেখ করেছেন Aukerah নামে। 
  অষ্টাদশ শতকের গোড়ার দিকে মুর্শিদকুলি খাঁন উখড়া পরগণার জমিদারির দায়িত্ব ভবানন্দ মজুমদারের বংশধর রঘুরাম নামক এক ব্রাহ্মণ্-কে অর্পন করেন। হাণ্টারের বিবরণ থেকে জানা যায়,তখন ওকরা পরগনার আয়তন ছিল বেশ বড়ো,আয়তনে প্রায় ৩৪,০০০ একর বা ৫৩.১২ বর্গমাইল। বর্তমানে এই পরগণার কিছু অংশ পরেছে উত্তর ২৪ পরগণা এবং বাকি অংশ পরেছে নদিয়া জেলাতে, যা বর্তমানে নগরউখড়া নামে সমৃদ্ধ। উখড়া মৌজার পাশ দিয়ে যমুনা নদী বয়ে যাওয়ায় সেখানে ব্রিটিশ আমলে বড় গঞ্জ বা নগর গড়ে উঠেছিল,যার দরুন এই উখড়া পরবর্তীতে নগরউখড়া নামে জনপদে পরিণত হয়। 
  তাছাড়া বাংলাদেশ ভাগের সময় ও মুক্তি যুদ্ধের সময় নগরউখড়া ছিল ভারতীয় সেনাদের স্থলঘাটি ও প্রশিক্ষণ এলাকা। কিছু জায়গায় এখনও সেনা বাঙ্কার ও কলোনির দেখা পাওয়া যায়।
  
  ভৌগোলিক উপাত্ত 
  thumb|যমুনা নদী, নগরউখড়া
  
  নগরউখড়ার অবস্থানের অক্ষাংশ ও দ্রাঘিমাংশ হল । সমূদ্র সমতল হতে এর গড় উচ্চতা হল ১২ মিটার (৩৯ ফুট)।
  
  জনসংখ্যার উপাত্ত 
  ভারতের ২০১১ সালের আদমশুমারি অনুসারে নগরউখড়ার জনসংখ্যা হল ১৩,৫৪৮ জন। এর মধ্যে ৬,৯৭৪ জন পুরুষ এবং ৬,৫৭৪ জন মহিলা। এর মধ্যে পুরুষ ৫১%, এবং নারী ৪৯%।
  
  এখানে সাক্ষরতার হার ৮৪% । পুরুষদের মধ্যে সাক্ষরতার হার ৮৯%, এবং নারীদের মধ্যে এই হার ৭৯%। সারা পশ্চিমবঙ্গের সাক্ষরতার হার ৫৯.৫%, তার চাইতে নগরউখড়ার সাক্ষরতার হার বেশি।
  
  নগরউখড়ার জনসংখ্যার ৯.৬৬% হল ৬ বছর বা তার কম বয়সী।
  
  প্রশাসনিক বিভাগ
  thumb|নগরউখড়া পুলিশ স্টেশন/নগরউখড়া থানা
  নগরউখড়া থানা হল এই এলাকার মূল প্রশাসনিক কেন্দ্র। নগরউখড়া ও তার পার্শ্ববর্তী এলাকা সমূহ এই থানা প্রশাসন নিয়ন্ত্রণ করে। ২০১৬ সালে রাজ্যের মুখ্যমন্ত্রী মমতা ব্যানার্জির নির্দেশে নতুন প্রশাসনিক কেন্দ্র হিসাবে নগরউখড়া থানা প্রতিষ্ঠা করা হয়েছিল। যমুনা নদীর তীরবর্তী নগরউখড়ার মহাদেবপুর এলাকায় নবনির্মিত থানাটি অবস্থিত।
  
  শিক্ষা প্রতিষ্ঠান
  নগরউখড়ায় তিনটি সরকার পোষিত উচ্চমাধ্যমিক বিদ্যালয় আছে-
  thumb|নগরউখড়া উচ্চ বিদ্যালয় (উঃমাঃ) 
  নগরউখড়া উচ্চ বিদ্যালয় (উঃমাঃ)। প্রতিষ্ঠিত:১৯৫৩ সাল।
  thumb|নগরউখড়া উচ্চ বালিকা বিদ্যালয় (উঃমাঃ)
  নগরউখড়া ক্ষেত্রমোহন উচ্চ বালিকা বিদ্যালয় (উঃমাঃ)। প্রতিষ্ঠিত:১৯৬৯ সাল।
  দীঘলগ্রাম নেতাজী বিদ্যাপীঠ (উঃমাঃ)। প্রতিষ্ঠিত:১৯৬৬ সাল।
  
  এই বিদ্যালয়গুলি পশ্চিমবঙ্গ উচ্চমাধ্যমিক শিক্ষা সংসদ দ্বারা পরিচালিত হয়।
  
  এছাড়াও, একটি সরকারি ইংরেজি মাধ্যম এলিমেন্টারি প্রাইমারি স্কুল (মাইকেল মধুসূদন ইংলিশ মিডিয়াম প্রাইমারি স্কুল) ও বহু বেসরকারি এবং আধা-সরকারি প্রাথমিক বিদ্যালয় আছে।
  
  ব্যাঙ্কসমূহ
   ভারতীয় স্টেট ব্যাঙ্ক ও এটিএম 
   ইউনাইটেড ব্যাঙ্ক অফ ইন্ডিয়া ও এটিএম 
   ফার্মারস্ কো-অপারেটিভ লিমিটেড  
   বন্ধন ব্যাঙ্ক
   এইচ.ডি.এফ.সি ব্যাঙ্ক এটিএম 
   অ্যাক্সিস ব‍্যাঙ্ক এটিএম
   ইউকো ব্যাঙ্ক এটিএম
  
  যোগাযোগ
  thumb|কাঁচরাপাড়া-নগরউখড়া-বনগাঁ ইন্টারসিটি মিলিটারী রোড; পূর্ব ভাগ; নগরউখড়া,নদিয়া
  কাঁচরাপাড়া-নগরউখড়া-বনগাঁ ইন্টারসিটি মিলিটারী রোড নগরউখড়ার মধ্যে দিয়ে গেছে। এই সড়কটি পূর্ব দিকে গাইঘাটায় ১১২ নং জাতীয় সড়ক এবং পশ্চিম দিকে বড় জাগুলিয়ায় ১২ নং জাতীয় সড়ক ও কাঁচড়াপাড়ার কাঁপাতে কল্যাণী এক্সপ্রেসওয়েকে সরাসরি যুক্ত করেছে। ১৯৭১ এর যুদ্ধের সময় এই সড়কটি ছিল ভারতীয় সেনাবাহিনীর সবথেকে নিরাপদ ও কমসময়ে ভারত-বাংলাদেশ সীমান্তবর্তী এলাকাগুলোতে পৌছানোর পথ। এই সড়কপথে ভারতীয় সেনা ও বি.এস.এফ পেট্রাপোল বর্ডারে যাতায়াত করে। এই সড়কটির মোট দৈর্ঘ্য ৩৩ কিলোমিটার। সড়কটি নগরউখড়াতে তিনটি প্রধান রাস্তার সাথে সরাসরি যুক্ত, যথাক্রমে- নগরউখড়া-অশোকনগর-কল্যাণগড় রোড; নগরউখড়া-নিমতলা রোড এবং নগরউখড়া-হাবড়া রোড।
  বর্তমানে কল্যাণীতে এইমস্  (AIIMS - Kalyani) গড়ে ওঠার ফলে, এই ইন্টারসিটি রোডটির তিন/চার লেনে সম্প্রসারণের কাজ চলছে।
  
  হাবড়া, অশোকনগর, কাঁচরাপাড়া এবং কল্যাণী হল নগরউখড়ার নিকটতম রেলওয়ে স্টেশন।
  
  এছাড়াও, নগরউখড়া বিভিন্ন প্রতিবেশী গ্রামের সাথে প্রচুর লোকাল বাস, অটো, ব্যাটারীচালিত ভ্যান দ্বারা ভালোভাবে সংযুক্ত।
  
  তথ্যসূত্র
title: নগরউখড়া